CELEX: 32014D0359
Language: lt
Date: 1402617600000
Title: 2014/359/ES: 2014 m. birželio 13 d. Komisijos įgyvendinimo sprendimas dėl plūdriųjų laisvalaikio reikmenų, naudojamų ant vandens ir vandenyje, Europos standartų EN 15649–1:2009+A2:2013 ir EN 15649–6:2009+A1:2013 atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje  Tekstas svarbus EEE

14.6.2014   
            
            
               LT
            
            
               Europos Sąjungos oficialusis leidinys
            
            
               L 175/45
            
         KOMISIJOS ĮGYVENDINIMO SPRENDIMAS
   2014 m. birželio 13 d.
   dėl plūdriųjų laisvalaikio reikmenų, naudojamų ant vandens ir vandenyje, Europos standartų EN 15649–1:2009+A2:2013 ir EN 15649–6:2009+A1:2013 atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje
   
   (Tekstas svarbus EEE)
   
      (2014/359/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys laikomas saugiu (atsižvelgiant į pavojus ir pavojų kategorijas, kuriems taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal tos direktyvos 4 straipsnio 2 dalį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos (ESO) pagal Komisijos suteiktus įgaliojimus;
            
         
               (4)
            
            
               pagal Direktyvos 2001/95/EB 4 straipsnio 2 dalį Komisija skelbia nuorodas į tokius standartus;
            
         
               (5)
            
            
               2005 m. balandžio 21 d. Komisija priėmė Sprendimą 2005/323/EB dėl saugos reikalavimų, atitinkančių Europos standartus, taikomus vandenyje naudojamiems plūdriems laisvalaikio gaminiams pagal Europos Parlamento ir Tarybos direktyvą 2001/95/EB (2);
            
         
               (6)
            
            
               2005 m. rugsėjo 6 d. Komisija ESO suteikė įgaliojimą M/372 parengti Europos standartus, kad būtų pašalinti pagrindiniai su plūdriaisiais laisvalaikio reikmenimis, naudojamais ant vandens ir vandenyje, susiję pavojai, tiksliau, pavojus paskęsti ar imti skęsti ir kiti pavojai, kylantys dėl gaminio konstrukcijos, kaip antai: nudreifavimas, valdymo praradimas, nukritimas iš didelio aukščio, įkliuvimas ar įsipainiojimas vandens paviršiuje arba po vandeniu, staigus plūdrumo praradimas, apsivertimas, šokas dėl šalčio, taip pat su jiems būdingu panaudojimu susiję pavojai, įskaitant susidūrimą ir atsitrenkimą, ir su vėjo gūsiais, vandens srovėmis ir potvyniais susiję pavojai;
            
         
               (7)
            
            
               Europos standartizacijos komitetas (CEN) pagal Komisijos suteiktus įgaliojimus priėmė plūdriųjų laisvalaikio reikmenų, naudojamų ant vandens ir vandenyje, Europos standartų seriją (EN 15649 1–7 dalis); 2013 m. liepos 18 d. Komisija priėmė Įgyvendinimo sprendimą 2013/390/ES (3), kuriame konstatuojama, kad plūdriųjų laisvalaikio reikmenų Europos standartai EN 15649 (1–7 dalys) atitinka juose nurodytiems pavojams taikomą Direktyvoje 2001/95/EB nustatytą bendrą saugos reikalavimą, ir nuorodas į juos paskelbė Europos Sąjungos oficialiojo leidinio C dalyje;
            
         
               (8)
            
            
               nuo tada CEN pakeitė šiuos plūdriųjų laisvalaikio reikmenų, naudojamų ant vandens ir vandenyje, Europos standartus: EN 15649–1:2009+A2:2013 ir EN 15649–6:2009+A1:2013;
            
         
               (9)
            
            
               Europos standartai EN 15649–1:2009+A2:2013 ir EN 15649–6:2009+A1:2013 atitinka įgaliojimą M/372 ir Direktyvoje 2001/95/EB nustatytą bendrą saugos reikalavimą. Nuorodos į juos turėtų būti atitinkamai paskelbtos Europos Sąjungos oficialiajame leidinyje;
            
         
               (10)
            
            
               šiame sprendime nustatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Toliau nurodyti Europos standartai atitinka juose nurodytiems pavojams taikomą Direktyvoje 2001/95/EB nustatytą bendrą saugos reikalavimą:
   
               a)
            
            
               EN 15649–1:2009+A2:2013 „Plūdrieji laisvalaikio reikmenys, naudojami ant vandens ir vandenyje. 1 dalis. Klasifikacija, medžiagos, bendrieji reikalavimai ir bandymo metodai“;
            
         
               b)
            
            
               EN 15649–6:2009+A1:2013 „Plūdrieji laisvalaikio reikmenys, naudojami ant vandens ir vandenyje. 6 dalis. D klasės įtaisų papildomi specialieji saugos reikalavimai ir bandymo metodai“.
            
         2 straipsnis
   Nuorodos į standartus EN 15649–1:2009+A2:2013 ir EN 15649–6:2009+A1:2013 skelbiamos Europos Sąjungos oficialiojo leidinio C dalyje.
   3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. birželio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 11, 2002 1 15, p. 4.
   
      (2)  OL L 104, 2005 4 23, p. 39.
   
      (3)  OL L 196, 2013 7 19, p. 22.